C 334/11

ZÁPISNICA Z ROKOVANIA, KTORÉ SA USKUTOČNILO V STREDU 20. MARCA 2019 DOPOLUDNIA

(2020/C 334/04)

OBSAH

18. Vyhlásenie ministra industrializácie, obchodu a rozvoja MSP (Namíbia) Tjekera Tweya, úradujúceho predsedu Rady AKT 11

19. Vyhlásenie Marie Magdaleny Grigoreovej, štátnej tajomníčky ministerstva zahraničných vecí a úradujúcej predsedníčky Rady EÚ 11

20. Čas vyhradený na otázky Rade 11

21. Rozprava s Radou – postup prihlásenia sa o slovo zdvihnutím ruky 12

22. Rumunsko a krajiny AKT – spolupráca v globálnom meradle 12

23. Správa hospodárskych a sociálnych partnerov 13

ZÁPISNICA Z ROKOVANIA, KTORÉ SA USKUTOČNILO V STREDU 20. MARCA 2019 DOPOLUDNIA

Rokovanie sa začalo o 9.02 h.

ROKOVANIU PREDSEDAL: Joseph OWONA KONO

spolupredseda

18. Vyhlásenie ministra industrializácie, obchodu a rozvoja MSP (Namíbia) Tjekera Tweya, úradujúceho predsedu Rady AKT

Tjekero Tweya, minister industrializácie, obchodu a rozvoja MSP (Namíbia), úradujúci predseda Rady AKT, hovoril o jedinečnosti partnerstva AKT – EÚ a zdôraznil dôležitosť jeho zachovania, a to tým, že nadobudne nový význam a obsah. Potvrdil záväzok Namíbie voči partnerstvu AKT. Uviedol tiež, že Namíbia verí v multilateralizmus a multilaterálny prístup pri riešení konfliktov. Ďalej hovoril o snahách Namíbie posilniť medzikontinentálnu spoluprácu v politickej, hospodárskej a obchodnej oblasti. V tejto súvislosti minister priblížil úsilie krajiny o vytvorenie nových a kvalitných pracovných miest na miestnej, regionálnej, vnútroštátnej a kontinentálnej úrovni vytváraním priaznivých podmienok, ako je vhodný legislatívny a regulačný rámec, jednoduchý prístup k úverom pre miestnych podnikateľov a MSP, najmä pre začínajúce podniky, prístup k infraštruktúre a energetickým sieťam, expanzívne domáce hospodárske politiky podporujúce domáci dopyt a prístup k vývozným trhom bez ciel a bez kvót. Zdôraznil, že je dôležité vyrábať tovary a poskytovať služby s vysokou pridanou hodnotou na miestnej úrovni, a nielen ťažiť suroviny a následne ich posielať inak na spracovanie a použitie. Minister tiež vyzdvihol význam regionálneho partnerstva SADC a potenciálnu pridanú hodnotu dohody o hospodárskom partnerstve medzi EÚ a SADC z hľadiska podpory rozvoja.

19. Vyhlásenie Marie Magdaleny Grigoreovej, štátnej tajomníčky ministerstva zahraničných vecí a úradujúcej predsedníčky Rady EÚ

Maria Magdalena Grigore, štátna tajomníčka ministerstva zahraničných vecí a úradujúca predsedníčka Rady EÚ načrtla hlavné priority vzťahov EÚ so skupinou štátov AKT. Medzi ne patria vykonávanie Parížskej dohody o opatreniach v oblasti klímy, rámec dohody nasledujúcej po Dohode z Cotonou pre spoluprácu AKT a EÚ, otázky týkajúce sa mládeže, migrácie a bezpečnosti.

20. Čas vyhradený na otázky Rade

Rade AKT bolo položených deväť otázok a Rade EÚ päť otázok.

Tjekero Tweya odpovedal v mene Rady AKP na tieto písomné otázky a doplňujúce otázky:

Autor otázky č. 1 nebol prítomný.

Otázka č. 2 Natalie Griesbeckovej (ktorá nahradila Thierryho Cornilleta) o spolupráci v otázkach občianskeho registra

Doplňujúca otázka sa týkala toho, ktoré konkrétne krajiny sú pripravené spolupracovať s EÚ, pokiaľ ide o príslušné krajiny.

Otázka č. 3 Natalie Griesbeckovej (ktorá nahradila Catherine Bearderovú) o vykonávaní dohody o partnerstve AKT – EÚ

Autor otázky č. 4 nebol prítomný.

Autor otázky č. 5 nebol prítomný.

Otázka č. 6 Julie Wardovej o ochrane osôb LGBTIQ+ v Tanzánii

Otázka č. 7 Joa Leinena o situácii v Gabone

Doplňujúca otázka o možnom príspevku AÚ a EÚ k vyriešeniu politickej krízy v Gabone.

Autor otázky č. 8 nebol prítomný.

Otázka č. 9 Halify Sallahovej (Gambia) o vnútornej spolupráci krajín AKT v rámci boja proti syndrómu závislosti

Maria Magdalena Grigore v mene Rady EÚ odpovedala na tieto otázky:

Autor otázky č. 10 nebol prítomný.

Autor otázky č. 11 nebol prítomný.

Otázka č. 12 Nathalie Griesbeckovej o budúcnosti vzťahov medzi krajinami AKT a EÚ a o medzinárodnej hospodárskej súťaži

Autor otázky č. 13 nebol prítomný.

Otázka č. 14 Halify Sallahovej (Gambia) o európskom trustovom fonde pre Afriku

21. Rozprava s Radou – postup prihlásenia sa o slovo zdvihnutím ruky

Otázky a pripomienky členov sa týkali predovšetkým tém, ako sú Dohoda z Cotonou a následné kroky, parlamentný rozmer vzťahov medzi krajinami AKT a EÚ, dosiahnutie africkej dohody o kontinentálnej zóne voľného obchodu, opatrenia na podporu industrializácie v krajinách AKT, pokrok dosiahnutý pri znižovaní chudoby v Senegale, masívne škody v Malawi, Mozambiku a v Zimbabwe spôsobené cyklónom Idai, ako aj otázky, či treba upraviť zásahy na Haiti, aby mali skutočný vplyv na životné podmienky ľudí.

Rečníci: Halifa Sallah (Gambia), Mmadi Hassani (Komory), Norbert Neuser, Adjedoue Weidou (Čad), Michel Kamano (Guinea), Clifford Andre (Seychely), Price Cyprien (Haiti), Ben Abdallah Banda (Ghana), Stefan Gehrold, Jomo Mfanawemakhosi Dlamin (Eswatinské kráľovstvo), Raphael Mhone (Malawi), Agnima Alain-Michel Lobognon (Pobrežie Slonoviny), Jacob Oulanyah (Uganda)

Tjekero Tweya v mene Rady AKT a Maria Magdalena Grigore v mene Rady EÚ odpovedali na tieto otázky.

22. Rumunsko a krajiny AKT – spolupráca v globálnom meradle

Výmena názorov s Teodorom Meleşcanum, ministrom zahraničných vecí.

Minister Meleşcanu upozornil na príspevok Rumunska k misiám OSN na udržiavanie mieru na Haiti a v Mali. Zdôraznil záväzok Rumunska k presadzovaniu účinného multilateralizmu a spomenul aktuálnu kandidatúru Rumunska na nestále členstvo v Bezpečnostnej rade OSN.

Členovia uznali skutočnosť, že Rumunsko prijalo na rumunské univerzity počas komunistického režimu afrických študentov. Podporili ďalšie kroky smerom k oživeniu takéhoto druhu spolupráce. Opatrenia v oblasti klímy tiež označili za dôležitú oblasť, ktorej sa treba venovať.

Rečníci: Michael Gahler, Halifa Baboucar Sallah (Gambia), Julie Ward, Moses Cheboi (Keňa), Louis Straker (Svätý Vincent a Grenadíny), Clifford Andre (Seychely), Stefan Gehrold, Agathon Rwasa (Burundi), Michael Reuben Nyambuya (Zimbabwe), Jacob Oulanyah (Uganda), Babiker Mohamed Tom Bakhit Dafaalla (Sudán), Salomào Luheto Xirimbimbi (Angola), Adjedoue Weidou (Čad), Michel Kamano (Guinea), Mmadi Hassani (Komory)

ROKOVANIU PREDSEDAL: Clifford Andre (Seychely)

23. Správa hospodárskych a sociálnych partnerov

Prezentácia Jaroslawa Mulewicza, predsedu monitorovacieho výboru EÚ – AKT Európskeho hospodárskeho a sociálneho výboru

Jaroslaw Mulewicz, predseda monitorovacieho výboru EÚ – AKT Európskeho hospodárskeho a sociálneho výboru, predložil správu. Zdôraznil význam riadneho zapojenia občianskej spoločnosti do spolupráce AKT a EÚ. Na margo súčasného dôrazu na zvýšenie súkromných investícií v krajinách AKT poznamenal, že treba rozvíjať spoluprácu a dialóg so spoločnosťami, ktoré by mohli potrebné investície poskytnúť.

Rečníci: Michel Kamano (Guinea), Adjedoue Weidou (Čad), Halifa Baboucar Sallah (Gambia), Mathew Sahr Nyuma (Sierra Leone), Julie Ward, Alpha Ousmane (Burkina Faso)

Jaroslaw Mulewicz odpovedal na položené otázky.

Patrick I. Gomes ukončil rozpravu.

(Rokovanie bolo prerušené o 13.11 h a pokračovalo o 14.49 h.)